Balanta

media type="custom" key="3024534"Balanta media type="custom" key="3024540"

**Semn de aer** cardinal, spirit intreprinzator, masculin, extrovertit, dominat de planeta Venus, planeta care sporeste talentele artistice, gustul pentru frumos, senzualitatea, sociabilitatea, bunul gust, atractia fizica, dar si gelozia, superficialitatea, nepasarea, imoralitatea uneori. Balanta stapaneste spatele si rinichii Marelui Om al Universului. Aspectul fizic: statura medie sau inalta, corp bine alcatuit, figura rotunda, par fin, brun, adesea negru; ochi negri foarte vioi, extremitatea posterioara foarte rotunjita (aspect evident indeosebi la femeile acestui semn). Zone erogene: indeosebi fesele; spatele. Balanta simbolizeaza masura, armonia si instabilitatea, echilibrul, justetea. Nativul este gentil, amabil, sociabil si are un talent innascut in a modera situatii conflictuale. Nu suporta tonurile ridicate, certurile, tot ceea ce implica tensiune psihica si va cauta intotdeauna sa aplaneze cu tact astfel de imprejurari discordante cu temperamentul sau. Personalitatea individului este foarte deschisa spre lume, publicul, societatea, lumea larga fiind cel mai important domeniu al preocuparilor sale. Viata sa este complet dependenta de ceilalti si s-ar putea spune ca nu are o individualitate foarte puternica, asteptand in permanenta sprijinul si aprobarea celorlalti. In casatorie depinde de partener, in afaceri depinde de asociati si asa mai departe. Individul are mare nevoie sa fie in compania celorlalti si sa fie de ajutor. Numai societatea si viata sociala il fac sa se simta implinit. Poate deveni o persoana populara in mediul sau social sau poate avea parte de o casatorie (sau o afacere) aducatoare de stralucire si optimism. Stie sa asculte omul din fata sa, de aceea ar putea avea succes in domenii legate de lucru cu publicul. Poate face cariera in lumea publicitatii sau a comertului. Poate fi un bun arbitru in situatii conflictuale, de aceea ar avea succes in domenii juridice. Artele sunt de asemenea un domeniu favorit, de aceea ar putea avea interese deosebite pentru dans, viata mondena, arte frumoase. Iubeste confortul si are multiple inclinatii artistice, in orice mediu. Prefera intotdeauna sa-si decoreze locuinta singur si sa se inconjoare cu obiecte frumoase sau cu opere de arta, cu inteligenta, eleganta si gratie. O trasatura care il caracterizeaza intr-o mai mare masura decat toate celelalte este faptul de a fi deschis fata de toata lumea, arta disimularii fiindu-i complet necunoscuta. Este calm, discret si nu se impaca cu nici un fel de extravaganta. Are de invatat inca lectia cooperarii cu ceilalti, fiind inca un capitol deficitar, fara a mai incerca sa-si impuna in permanenta parerile. Chiar daca nu ii convine ceva, arata un zambet pe figura de parca totul ar fi perfect. Poate avea succes in domenii precum politica, justitia, relatiile publice, diplomatia, unde isi poate folosi din plin inteligenta, abilitatile analitice si spiritul justitiar. Poate fi de asemenea atras de domenii artistice, de tot ce e legat de lux, placeri, petreceri, mondenitati, culoare, moda, frumusete, muzica, dans. In cuplu, are marele talent de a face compromisuri, de aceea poate fi un partener de viata foarte tolerant. Ii place sa iubeasca si sa fie iubit, astfel incat casatoria este unul din scopurile de baza ale unei Balante. E putin lenes, dar numai din nevoia sa de liniste si armonie. Poate media cu succes conflicte sau neintelegeri, gasind intotdeauna cheia unei reconcileri intre doua parti adverse. Nu este atras de ceea ce ii seamana, ci mai ales de ceea ce i se pare opus sau complemetar lui. Este foarte activ din punct de vedere emotional, traind din plin fiecare clipa. Este foarte pasional si exuberant din punct de vadere erotic. Desi nu este un partener usor de tolerat, se simte implinit doar atunci cand se daruieste trup si suflet intr-o relatie sentimentala. Cand este indragostit, nativul devine cochet, foarte romantic si dinamic. Traieste totul la intensitatea maxima, iar daca avansurile lui sunt respinse sau ignorate, dragostea de pana atunci oarba se poate transforma in ura. Barbatul Balanta poate simti cele mai mari pasiuni, dar se poate multumi si cu o dragoste obisnuita, dar pe care o va idealiza. Barbatului Balanta ii plac partenerele cochete, elegante si lipsite de vulgaritate. Pentru ca relatia sa dureze, intre barbatul Balanta si partenera lui trebuie sa existe o scanteie, o intelegere totala, altfel totul se va destrama. Femeia Balanta este o visatoare incorigibila, care chiar dupa mai multe deceptii spera inca la marea dragoste. Daca nu o intalneste, o va inventa si isi va transforma partenerul obisnuit intr-un Fat Frumos. Femeia Balanta este cocheta si vanitoasa si ii place foarte mult sa fie curtata.
 * Piatra pretioasa ** : chrysolitul.
 * Zi norocoasa **: vineri.
 * Numere norocoase ** : 6 si 9.
 * Culoare **: albastru pastel.
 * Metal **: cuprul.
 * Locuri prielnice **: cele legate de activitatile sociale.
 * Verb reprezentativ **: "a echilibra" ; "a oscila".
 * CELEBRITATI ALE ZODIEI ** : Luciano Pavarotti, Julie Andrews, Brigitte Bardot, Lech Walesa, Catherine Zeta Jones, Michael Douglas, Pele, John Lennon, Sting, Giuseppe Verdi, Margaret Thatcher, Eminem, Marcello Mastroianni.